Aussies kan Proteas se Ottis aanstel | Netwerk24
Ottis Gibson/Foto: Getty Images
"Hy is 'n uitstaande afrigter. Hy was hoofafrigter van die Wes-Indiese Eilande en Suid-Afrika en word hoog aangeslaan. Ek ken Ottis goed, hy is 'n besondere mens. Ek het al 'n paar keer met hom gepraat (om hom by ons aan te sluit)," sê Justin Langer, hoofafrigter van die Aussies, luidens 'n berig op smh.com.au.
David Saker was voorheen die span se boulafrigter, terwyl Adam Griffith (tydens die Wêreldbeker-toernooi) en Troy Cooley (tydens die reeks om die As) die span in dié hoedanigheid bygestaan het. Cooley wil nie so baie reis nie.
Die 50-jarige Gibson was al by twee vorige geleenthede Engeland se boulafrigter en sy naam het ook vroeër opgeduik as opvolger vir Trevor Bayliss as hoofafrigter van Engeland.
Langer is ook na 'n nuwe veldwerkafrigter op soek. Brad Haddin het om gesinsredes bedank en hom intussen by Fox Cricket as kommentator aangesluit.
Langer self kan dalk in Januarie met die eendagreeks in Indië vir 'n ruk 'n blaaskans neem. Hy sal later die somer besluit of hy die span soontoe sal vergesel. – Sportredaksie, smh.com.au